stanford-oval/wikipedia huggingface dataset:
ג'יי קיי סימונס
ביוגרפיה

סימונס נולד בדטרויט, מישיגן שבארצות הברית, למשפחה נוצרית. לו אח ואחות. הוא למד באוניברסיטת מונטנה, והיה חבר ב-"Seattle Repertory Theatre".
לפני שהצליח במסך הגדול והקטן היה סימונס זמר ושחקן תיאטרון בברודוויי. הוא גילם את הארי הסוס בגרסה מחודשת ל"ברנשים וחתיכות", כמו גם את ג'יגר בגרסה מחודשת למחזמר "קרוסלה" בבית האופרה של יוסטון.
בשנת 2004 שיחק בקומדיית הפשע של האחים כהן, "לחסל את הליידי" בכיכובו של טום הנקס.
ב-2014 זכה בפרס אוסקר לשחקן המשנה הטוב ביותר, בפרס גלובוס הזהב ובפרס גילדת שחקני המסך, על תפקידו בתור מדריך הג'אז המתעלל טרנס פלצ'ר בסרט "ויפלאש".
בשנת 2016 שיחק בסרט המתח "רואה החשבון" לצידם של בן אפלק ואנה קנדריק. באותה שנה שיחק בסרט המוזיקלי של הבמאי דמיאן שאזל, "לה לה לנד" לצידם של אמה סטון ראיין גוסלינג. ודיבב את דמותו של קאמפה בסרט האנימציה "כלב מי שמנגן". באותה שנה יצא הסרט "קונג פו פנדה 3" בו דיבב את קאי, הנבל של הסרט.
בשנת 2017 השתתף בסרט הדרמה "הגיבורים של בוסטון", לצדם של מארק וולברג, מליסה בנויסט וקווין בייקון, שיחק בסרטו הקומי של לורנס שר "ממזרים" ("Father Figures"), לצד אד הלמס, אוון וילסון וגלן קלוז, וכן השתתף בסרט "איש השלג".
בשנת 2018 גילם את הדמות הראשית בסדרה "מקביל". באותה שנה שיחק בתפקיד הראשי בסרט "מקום לאהבה". עוד באותה שנה סימונס הופיע בהופעת אורח בסדרה "משפחת סימפסון" בעונה 30 פרק 9 כפסיכולוג (דיבוב).
בשנת 2022 שיחק בתפקיד הראשי לצד סיסי ספייסק בסדרת הדרמה והמד"ב "שמי הלילה" ברשת אמזון פריים וידאו; אודות הסדרה על זוג מבוגר שמגלה שער בחצר האחורית שלהם שמוביל לכוכב לכת נטוש.
פילמוגרפיה > טלוויזיה

1997–2003 – "אוז" – ורנון שילינגר
1997–2004 – "חוק וסדר" – ד"ר אמיל סקודה
2000–2001 – "חוק וסדר: מדור מיוחד" – ד"ר אמיל סקודה
2001 – "חוק וסדר: כוונה פלילית" – ד"ר אמיל סקודה
2004 – "התובע המחוזי" – ג'ו קרטר
2005–2012 – "המפענחת" - עוזר מפכ"ל ויל פופ
2007 - "ליבי קבור בברך פצועה- סרט טלוויזיה - ג'יימס מקלפלין
ג'נרטור רקס (2010–2013) – דיבוב
2012–2014 – "האגדה של קורה" - טנזן (דיבוב)
2012–2014 – "גברים בעבודה" – פי ג'יי ג'ורדן
2013 – "Family Tools" – טוני שיאה
2014 – "לגדול כפישר" – מל פישר
Chozen ‏(2014) - דיבוב
2015 - "מייג'ור לייזר" - הנשיא וויטוול - דיבוב
2015 – "גרוויטי פולס" – סטאנפורד פילבריק פיינס/המחבר של היומנים (דיבוב)
2017 – "רגעים מתים" – לאון פורדהאם
2017–2019 – "מקביל" – הווארד סילק
2019–הווה – ברוקמאייר
2019 – ורוניקה מארס
2020 – להגן על ג'ייקוב - בילי ברבר
2020 – מקרוב: הכול על נגיף הקורונה, קריין
2020 - ברוקלין-תשע-תשע - הסוכן דילמן (פרק אחד)
2020 – הנסיכה הקסומה: סרט ביתי
2021-הווה - The Great North - טאסק ג'ונסון (דיבוב)
2021 – גוליית - ג'ורג' זקס
2021 – בלתי מנוצח – אומני מן/ נולאן גרייסון
2022 - שמי הלילה - פרנקלין יורק
הערות שוליים

↑  שמוליק דובדבני, לא ברור למה החביאו את סרטו האחרון של קלינט איסטווד. הוא פשוט מצוין, באתר ynet, 23 בדצמבר 2024
| סדרת שליחות קטלנית |
| --- | --- | --- |
| סרטים | שליחות קטלנית (1984) • שליחות קטלנית 2: יום הדין (1991) • שליחות קטלנית 3: עלייתן של המכונות (2003) • שליחות קטלנית: התעוררות (2009) • שליחות קטלנית: ג'נסיס (2015) • שליחות קטלנית: גורל אפל (2019) |  |
| דמויות | המחסל • T-1000 • שרה קונור • ג'ון קונור • קייל ריס • סקיינט |  |
| שחקנים | ארנולד שוורצנגר • לינדה המילטון • מייקל בין • אדוארד פרלונג • רוברט פטריק • ניק סטאל • קלייר דיינס • קריסטנה לוקן • לנה הידי • תומאס דקר • כריסטיאן בייל • אנטון ילצ'ין • סם וורת'ינגטון • אמיליה קלארק • ג'ייסון קלארק • ג'יי קורטני • לי ביונג-הון • ג'יי קיי סימונס |  |
| סדרות טלוויזיה | שליחות קטלנית: יומני שרה קונור • שליחות קטלנית: ההתחלה |  |
| שונות | T2 3-D: Battle Across Time • משחקי וידאו • קומיקס • ספרים |  |
| --- | --- |
בקרת זהויות :  NLI: 987007426532805171  PLWABN: 9811796483505606  BIBSYS: 12035133  BNE: XX4888164  BnF: cb155523393 (data)  GND: 134949307  ISNI: 0000 0001 1886 7057  LCCN: no96035344  MusicBrainz: 49e8dc03-017d-4c5f-9e3d-5df03fe4676b  NKC: xx0085254  NLK: KAC2020L6940  NTA: 391236059  RERO: 02-A026729439  SNAC: w6nd8khn  SUDOC: 164855734  VIAF: 85864993   WorldCat (עם VIAF): 85864993
הבחירות הפרלמנטריות בסוריה (2012)

הבחירות הפרלמנטריות בסוריה למועצת העם של סוריה (בערבית: الانتخابات البرلمانية في سوريا 2012) נערכו ב-7 במאי 2012 לאחר אישורה של חוקה חדשה.
רקע

הבחירות לפרלמנט הסורי היו אמורות להיערך במרץ 2011 אך נדחו עקב ההתקוממות בסוריה נגד משטרו של אסד ועריכת משאל העם בנוגע לחוקה חדשה בפברואר 2012. תקופת כהונתו של הפרלמנט נסתיימה במרץ 2011 והוארכה במסגרת אישור החוקה החדשה. ב-13 בפברואר חתם הנשיא אסד על צו המורה על קיום הבחירות ב-7 במאי. מספר ימים לפני ההודעה ביקר שליח האו"ם קופי אנאן בסוריה ונפגש עם אסד בדמשק. באותו יום שבו הוכרזו הבחירות נערכה מתקפה גדולה של הצבא הסורי באזור אידליב שבצפון מערב המדינה.
| הבחירות בסוריה |
| --- | --- | --- |
| בחירות נשיאותיות | 1949 • 1953 • 1971 • 1978 • 1985 • 1991 • 1999 • 2000 • 2007 |  |
| בחירות פרלמנטריות | 1947 • 1949 • 1953 • 1954 • 1961 • 1973 • 1977 • 1981 • 1986 • 1990 • 1994 • 1998 • 2003 • 2007 • 2012 • 2016 •  2020 • 2024 |  |
לוק בסון

| --- | --- |

לוק בסון, קומיק-קון סן דייגו 2016
 לידה:  18 במרץ 1959 (בן 65) צרפת פריז, צרפת
 שם לידה:  Luc Paul Maurice Besson 
 מדינה:  צרפת 
 תקופת הפעילות:  מ-1981 
 בן או בת זוג:  וירג'יניה סילה (אוגוסט 2004–?) 
 צאצאים:  ג'ולייט בסון, Shanna Besson, Mao Besson, Satine Besson, בפסקה זו רשומה אחת נוספת שטרם תורגמה 
 פרסים והוקרה:  פרס סזאר לבמאי הטוב ביותר (1998)  פרס אינקפוט (2016)  פרס פסטיבל הקולנוע של סיטגס לבמאי הטוב ביותר (1983) 
 http://www.lucbesson.fr/
 פרופיל ב-IMDb
 
לוק בסון (בצרפתית: Luc Paul Maurice Besson; נולד ב-18 במרץ 1959) הוא במאי, תסריטאי ומפיק קולנוע צרפתי זוכה פרס סזאר ופרס באפט"א. הוא מייסד שותף של חברת ההפקה europacorp. הקריירה של בסון מתפרסת על פני יותר מארבעה עשורים, והוא אחד הקולנוענים הצרפתים המוכרים ביותר בעולם בין היתר בזכות סרטים כמו "ניקיטה", "לאון" ו"האלמנט החמישי" ובזכות סדרת "ארתור והמינימונים".
ביוגרפיה

בסון נולד בפריז, צרפת להורים שהיו מדריכי צלילה. בצעירותו הרבה בנסיעות ברחבי העולם עם הוריו, לאתרי צלילה, למדינות כמו: איטליה, יוגוסלביה ויוון. מקצועם של הוריו הביא להתעניינותו הרבה של בסון בים והוא תכנן לעסוק כשיגדל בביולוגיה ימית.
כשהיה בן עשר חזרה המשפחה לפריס והוריו של בסון התגרשו ונישאו לאחרים. בשנת 1976, כשהיה בן 17, עבר בסון תאונת צלילה שמנעה ממנו לשוב לפעילות זו. בראיון משנת 2000 מתאר בסון את התאונה כאירוע מכונן בחייו, שהוביל אותו לקריירה הקולנועית שלו. מאחר שלא יכול היה להתעסק לזמן רב בתחביבו העיקרי, החל בסון לעסוק במלאכת הכתיבה, מתוך שיעמום ולאחר זמן באמתחתו היה רעיון ראשוני למה שנודע מאוחר יותר כסרטו "האלמנט החמישי". שנה לאחר מכן הוא חזר לעיר הולדתו, כדי להתנסות בקולנוע.
קריירה

בתחילת שנות ה-80 לאחר שעבד כעוזר במקצועות שונים בסטים של קולנוע וכן כעוזר במאי ביים בסון מספר סרטים קצרים, סרט דוקומנטרי וכן כמה פרסומות. לאחר מכן נסע לשלוש שנים לארצות הברית וכשחזר הקים חברת הפקה בשם "סרטי הזאב" (מאוחר יותר שינה את שמה לסרטי הדולפין).
בצרפת הוא פגש את אריק סרה, שהפך למלחין של כל סרטיו וכן את השחקן שעתיד לעבוד עמו רבות בעתיד ושמזוהה עמו ז'אן רנו. בשנת 1983 הפיקה החברה את "הקרב האחרון" - סרט מדע בדיוני פוסט אפוקליפטי שביים בסון בהשתתפות ז'אן רנו ואריק סרה. הסרט זכה בפרסים רבים בפסטיבלים ברחבי העולם וסימן את בסון ככישרון בולט.
סרטו משנת 1985, "רכבת תחתית", זכה להצלחה קופתית בצרפת ובעולם. סרטו משנת 1988, "הכחול הגדול", הפך לאחד הסרטים הצרפתיים המצליחים ביותר בעולם לאחר שהוקרן בפסטיבל קאן והקנה לבסון שם עולמי. בשנת 1990 יצא סרטו "ניקיטה" בכיכובה של אשתו דאז, השחקנית אן פאריו, שעד מהרה הצליח אף הוא ומיתג את בסון כבמאי סרטי פעולה מחונן. הסרט זכה לחידוש אמריקאי בשם Point of No Return (בישראל הופץ בשם "קוד סודי נינה") וכן לגרסה הונג קונגית.
לאון (שידוע במדינות רבות כ"המקצוען" או "לאון: המקצוען"), שיצא ב-1994, כבר היה דובר אנגלית ובהפקה אמריקאית וצולם בארצות הברית, בכיכובם של ז'אן רנו, גארי אולדמן והילדה נטלי פורטמן בתפקידה הקולנועי הראשון. גם סרט זה זכה להצלחה קופתית וביקורתית מרשימה ושומר על מעמד של סרט פולחן עד היום.
3 שנים אחר כך ביים את האלמנט החמישי, בכיכובם של ברוס ויליס ומילה יובוביץ, שזכה גם הוא להצלחה גדולה בקופות ובין המבקרים, והוא זכה עליו בפרס סזאר (אחרי שהיה מועמד עוד קודם לכן עם לאון).
בראשית המאה ה-21 בסון השקיע הרבה בהפקה ובכתיבה, ומיעט לביים סרטים. שמו נחשב לתו תקן של איכות קולנועית בצד קולנוע מסחרי. החל מ-1998 כתב והפיק את סדרת הסרטים "טקסי", שזכתה להצלחה אדירה בצרפת ולעיבוד אמריקאי, ובמהלך שנות ה-2000 את סדרת הסרטים "המשלח" ואחר כך את סדרת הסרטים "חטופה" בכיכובו של ליאם ניסן.
בשנת 2014 יצא הסרט לוסי, בכיכובה של סקרלט ג'והנסון, אותו כתב, הפיק וביים. ב-2017 יצאה אופרת החלל "ולריאן ועיר אלף הכוכבים". עד שנת 2023 ביים בסון 20 סרטים, וכתב והפיק עוד עשרות רבות.
סגנון

מבקרי קולנוע צרפתים טוענים כי בסון הוא דמות מפתח ב'קולנוע המראה', תת-זרם בקולנוע הצרפתי של שנות ה-80 שבין מאפייניו סגנוּן יתר בצילום ותמות של דמויות צעירות, לרוב בסיפורי אהבה שנידונו לכישלון ידוע מראש, יחס ציני לסביבה העירונית המוכרת של פריס, למשטרה ושימוש במטרו כמסמלת תרבות חלופית לזו המוכרת על פני הקרקע, כמו כן שילוב של תרבות גבוהה עם אזכורים של תרבות פופולרית.
בסון וקולנוענים אחרים מוחים על קביעה זו.
בארצות הברית בסון זוכה להערכת המבקרים בשל פעילותו בשנים האחרונות כבמאי ובעיקר ככותב וכמפיק של סרטי פעולה חדשניים כמו סרטי טקסי, סדרת המשלח, חטופה ואחרים.
יצירתו של בסון חוצה ז'אנרים רבים: החל מסרטי פעולה ומותחני פשע, מדע בדיוני, פנטזיה ובשנים האחרונות אנימציה. כמו כן ביים בסון דרמות וכמה סרטים דוקומנטריים. בסרטיו של בסון הוא לרוב מתמקד בדמויות יוצאות דופן, גדולות מהחיים, בעלות רקע לא שגרתי או שעוסקות בעיסוקים לא שגרתיים, שמתנגשות עם העולם שמנגד ('האיש' בסרט הקרב האחרון, הצוללנים המתחרים בסרט הכחול הגדול, המתנקשים הרצחניים בניקיטה) כמו כן מרבה בסון ללהק בתפקיד הראשי של אותן דמויות נשים (ניקיטה, האלמנט החמישי, ז'אן ד'ארק, אנג'ל A, המסע המופלא של אדל).
פעמים רבות ישנם סיפורי אהבה בין שני הפכים, שלרוב אינה ממומשת בשל נסיבות טראגיות. בניקיטה, הגיבורה נקרעת בין הבוס שלה, סאדיסט לבין בחור נורמטיבי שאינו יודע על עברה דבר ובלאון, כשפעמים רבות כתיבתו היא קומית, דבר המסייע לקבל את קטעי האקשן כאמינים יותר.
בסרטיו פעמים רבות ישנם סיפורי אהבה בלתי אפשריים כמו המחסלת ניקיטה והבוס שלה או בן זוגה שאינו מכיר אותה למעשה, ב'לאון' בין לאון לבין דמותה של הילדה מטילדה, בטקסי בין השוטר הקטן המבולבל וחסר הישע לבין השוטרת היפהפייה והחכמה פטרה, ובין נהג המונית וחייל הקומנדו לשעבר קורבן דאלאס לבין לילו באלמנט החמישי.
דבר נוסף שמזוהה עם בסון הוא ייצוג של אלימות, דם והרס בצורה ויזואלית כחלק אינטגרלי מהסיפור ובצורה אסתטית ברורה.
פרט לבימוי בסון הוא כותב ומפיק פורה, בעיקר בתחום הפעולה והוא המוח היוצר מאחורי סדרות סרטים מצליחות כמו טקסי, המשלח, "פרבר 13", "פרבר 13: אולטימטום", חטופה ומפריז באהבה. בשנים האחרונות כתב בסון את סדרת ספרי ארתור, שמכרו קרוב למיליון עותקים ברחבי העולם, מהם יצר במקביל כתסריטאי וכבמאי 3 סרטי אנימציה. מדובר בהרחבת הנושאים שבהם מתעסק בסון לאחר שהתעסק בשנים האחרונות בכתיבתם ובהפקתם של סרטי פעולה ומתח.
פרסים

כבר מהקרב האחרון, סרטיו של בסון זכו בפרסים בפסטיבלים רבים ברחבי העולם. הפרסים היוקרתיים ביותר בהם זכה בסון הם פרס סזאר - האוסקר הצרפתי, כבמאי וכמפיק, על סרטו האלמנט החמישי ופרס באפט"א לקולנוע, כמפיק, על סרטו של ידידו השחקן גארי אולדמן "Nil by Mouth". זכה פעמיים בפרס לומייר לבמאי הטוב ביותר על סרטיו "ז'אן ד'ארק" ו"האלמנט החמישי".
חייו האישיים

לבסון חמישה ילדים משלוש נשים שונות. בסון היה נשוי לשחקנית הקולנוע הצרפתייה אן פריו, ששיחקה בתפקיד הראשי בסרטו ניקיטה ממנה התגרש. מאוחר יותר נישא לדוגמנית והשחקנית מילה יובוביץ', כוכבת סרטו האלמנט החמישי הצעירה ממנו ב-16 שנה ולאחר שנתיים של נישואים הזוג התגרש. ב-2004 בסון נישא למפיקת הסרטים וירז'יני סילה.
פילמוגרפיה נבחרת

הקרב האחרון (תסריטאי, מפיק ובמאי, 1983)
רכבת תחתית (תסריטאי, מפיק ובמאי, 1985)
הכחול הגדול (תסריטאי ובמאי, 1988)
ניקיטה (תסריטאי ובמאי, 1990)
אטלנטיס (תסריטאי, מפיק ובמאי, 1991)
לאון (תסריטאי, מפיק ובמאי, 1994)
האלמנט החמישי (תסריטאי ובמאי, 1997)
טקסי (תסריטאי ומפיק, 1998)
ז'אן ד'ארק (תסריטאי ובמאי, 1999)
טקסי 2 (תסריטאי ומפיק, 2000)
נשיקת הדרקון (תסריטאי ומפיק, 2000)
יאמאקסי (תסריטאי, 2001)
המשלח (תסריטאי ומפיק, 2002)
טקסי 3 (תסריטאי ומפיק, 2002)
Michel Vaillant (תסריטאי ומפיק, 2003)
פרבר 13 (תסריטאי ומפיק, 2004)
אנג'ל A (תסריטאי, מפיק ובמאי, 2005)
ארתור והמינימונים (תסריטאי, מפיק ובמאי, 2006)
ארתור: נקמתו של מלתזאר (תסריטאי, מפיק ובמאי, 2009)
פרבר 13: אולטימטום (תסריטאי ומפיק, 2009)
מפריז באהבה (תסריטאי ומפיק, 2010)
הרפתקאותיה המופלאות של אדל (תסריטאי, מפיק ובמאי, 2010)
ארתור 3: מלחמת שני העולמות (תסריטאי, מפיק ובמאי, 2010)
קולומביאנה (תסריטאי ומפיק, 2011)
The Lady‏ (במאי, 2011)
נעולים (תסריטאי, 2012)
החבר'ה הרעים (תסריטאי, מפיק ובמאי, 2013)
לוסי (תסריטאי, מפיק ובמאי, 2014)
המסע (מפיק, 2014)
The Warriors Gate‏ (תסריטאי ומפיק, 2016)
ולריאן ועיר אלף הכוכבים (תסריטאי, מפיק ובמאי, 2017)
מורדים (אנ') (תסריטאי ומפיק, 2017)
אנה (תסריטאי, מפיק ובמאי, 2018)
דוג מן (אנ') (במאי ותסריטאי, 2023)
ספריו

ארתור והמינימונים, הוצאת כנרת. תרגום מצרפתית: שרון פרמינגר, 2006.
ארתור והמינימונים 2: נקמתו של מלתזר, הוצאת כנרת. תרגום מצרפתית: אביגיל בורשטיין, 2009.
ארתור והמינימונים 3: מלחמת שני העולמות, הוצאת כנרת. תרגום מצרפתית: אביגיל בורשטיין, 2010.
וייד ויליאמס

| --- | --- |

ויליאמס, 2008
 לידה:  24 בדצמבר 1961 (בן 63) ג'ורג'יה, ארצות הברית
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת ראטגרס  אוניברסיטת טולסה 
 פרופיל ב-IMDb
 
וייד ויליאמס (Wade Williams; נולד ב-24 בדצמבר 1961) הוא שחקן אמריקאי הידוע בעיקר בשל תפקידו בסדרה "נמלטים", בה גילם את הסוהר בראד בליק.
ביוגרפיה

ויליאמס ושלושת אחיו נולדו בג'ורג'יה, ומאוחר יותר משפחתו עברה לטלסה, אוקלהומה, ארצות הברית. בנעוריו ויליאמס התעניין במשחק ובמוזיקה, אך הוא לא התכוון להיות שחקן. הוא התכוון ללמוד רפואה באוניברסיטת טלסה, אך החליט ללמוד משחק במקום זאת. כיום הוא גר עם אשתו וביתו בטקסס. לזוג בת אחת.
ויליאמס שיחק במחזות אילוף הסוררת עם מורגן פרימן וריצ'רד השלישי עם דנזל וושינגטון. כמו כן הוא שיחק בברודוויי במחזות עלובי החיים, רגטיים ועוד.
ויליאמס השתתף בסדרות תיקים באפלה, מסע בין כוכבים: אנטרפרייז, מכושפות, עמוק באדמה, 24, CSI, אווטאר: כשף האוויר האחרון, העוקץ ומחשבות פליליות. תפקידו המשמעותי ביותר היה גילום בראד בליק בסדרת הטלוויזיה נמלטים, החל מהעונה הראשונה עד הפרק התשיעי בעונה הרביעית.
ב-2000 שיחק בסרט "מערכת הטרור" לצד בריאן קראנסטון. ב-2002 שיחק בסרט "נביחה!", לצד וינסנט ד'אונופריו. בנוסף, הופיע בסרטו של לארי קלארק "קן פארק". ב-2004 שיחק במותחן הדרמה "מומיה והארמדילו" לצד ביזי פיליפס. ב-2009 שיחק בסרט האימה "הבור" בכיכובה של היילי בנט.
ב-2016 החל לשחק בסדרת הדרמה הרפואית "רחוב מרסי" של רשת PBS. שנה לאחר מכן, ב-2017 שב לשחק בעונתה השנייה. כמו כן, התארח בסדרות "הרשימה השחורה" ו-"אלמנטרי".
בשנת 2021 התארח בסדרת המדע-בדיוני "קאובוי ביבופ" של הזרמת המדיה נטפליקס. בהמשך השנה שיחק בסרט הדרמה המשפטית "Roe v. Wade" אודות פסק דין רו נגד וייד, בתור ויליאם רנקוויסט, נשיא בית המשפט העליון של ארצות הברית.
אולריך ראמה

אולריך ראמה (בצרפתית: Ulrich Ramé; נולד ב-19 בספטמבר 1972 בנאנט שבצרפת) הוא כדורגלן עבר צרפתי ששיחק כשוער.
קריירה > קריירת מועדונים

פרק זה לוקה בחסר. אנא תרמו לוויקיפדיה ו.
קריירה > נבחרת

ראמה נעשה לשוער מחליף קבוע בסגלה של נבחרת צרפת לאחר פרישתו של קודמו בתפקיד ברנאר לאמה. יותר מאוחר הוא הודח מסגל הנבחרת עקב התחרות הרבה שנוצרה בינו לבין השוערים האחרים אותם העדיף מאמן הנבחרת ריימונד דומנק - פביאן בארטז, גרגורי קופה ומיקאל לאנדרו.
ראמה ערך את הופעת הבכורה שלו בנבחרת ב-9 ביוני 1999 במשחק הניצחון 1-0 של צרפת על נבחרת אנדורה. הוא זכה יחד עם הנבחרת בטורניר יורו 2000, אך לא שיחק אפילו במשחק אחד במהלך הטורניר, בשנת 2001 זכה בגביע הקונפדרציות כחלק מנבחרת צרפת. ראמה היה חלק מסגל נבחרת צרפת שהשתתפה במונדיאל 2002. הוא הודח מן הנבחרת עקב טעות קשה שעשה במהלך משחק נגד נבחרת צ'כיה ב-12 בפברואר 2003.
ראמה זכה במהלך הקריירה שלו באליפות אחת במדי קבוצת בורדו בשנת 1999, ובשני גביעים, גם כן עם בורדו, ב-2002 וב-2007.
טומי להרן

| --- | --- |

 לידה:  11 באוגוסט 1992 (בת 32) ראפיד סיטי, דקוטה הדרומית, ארצות הברית 
 שם לידה:  Tomi Rae Augustus Lahren 
 מדינה:  ארצות הברית ארצות הברית
 השכלה:  אוניברסיטת נבדה, לאס וגאס  Central High School 
 מעסיק:  קריסטי נואם, One America News Network, TheBlaze, Fox Nation, פוקס ניוז 
 בן או בת זוג:  J. P. Arencibia 
 קישורים חיצוניים
 פייסבוק:  TomiLahren
 טוויטר (X):  TomiLahren
 
טומי להרן (באנגלית: Tomi Lahren; נולדה ב-11 באוגוסט 1992) היא מגישת טלוויזיה אמריקאית, נחשבת לכוכבת העולה של הימין השמרני. היא מגישה את התוכנית "No Interruption" ברשת פוקס ניוז, קודם לכן הגישה את התוכנית "Tomi" ברשת הטלוויזיה השמרנית "TheBlaze".
ביוגרפיה

להרן נולדה ברפיד סיטי שבדקוטה הדרומית. ב-2014 סיימה תואר ראשון באוניברסיטת נבדה בלאס וגאס, במהלך לימודיה הגישה והפיקה תוכנית טלוויזיה של האוניברסיטה, והתמחתה אצל חברת בית הנבחרים של ארצות הברית קריסטי נואם.
לאחר הלימודים עברה לסן דייגו והחלה לעבוד ברשת החדשות השמרנית "OANN", בה הגישה החל מאוגוסט תוכנית פרשנות פוליטית בשם "On Point". ביולי 2015 הפך מונולוג שלה לוויראלי, זכה למיליוני צפיות ולהתייחסות התקשורת הבינלאומית והאמריקאית. במונולוג זה התייחסה להרן לפיגוע ירי בו נרצחו חמישה חיילים אמריקאים במרכז גיוס של הצי בצ'טנוגה, וביקרה את תגובתו של נשיא ארצות הברית ברק אובמה לנושא וסירובו לכנות פיגוע זה ופיגועים נוספים כטרור איסלאמי רדיקלי.
בנובמבר 2015 עברה להגיש את התוכנית "Tomi" ברשת הטלוויזיה השמרנית "TheBlaze". במסגרת התוכנית ביקרה את שחקן הפוטבול קולין קאפרניק, אשר מחה על אלימות משטרתית כלפי מיעוטים וסירב לעמוד בעת נגינת המנון ארצות הברית. להרן נוהגת לבקר את הקהילה האפרו-אמריקאית באופן תכוף, ביניהם גם מפורסמים כג'יי זיי וביונסה, ובין היתר עוררה סערה כאשר השוותה בציוץ בטוויטר את תנועת Black Lives Matter לקו קלוקס קלאן. בהמשך מחקה את הציוץ. מבקריה מאשימים אותה בגזענות, האשמות אשר אותן היא דוחה. אתר החדשות The Daily Beast תיאר אותה כ'ימנית-פרובוקטיבית'.
במרץ 2017 הופסקה תוכניתה והיא הושעתה ללא הגבלת זמן משידורים ברשת TheBlaze, זאת לאחר שהביעה התנגדות לרעיון שהממשלה תאסור הפלות מלאכותיות. להרן הגישה בתגובה תביעה נגד הרשת ובעליה גלן בק.
במאי 2017 הצטרפה לארגון הפוליטי Great America Alliance, במטרה לתמוך בנשיא המכהן דונלד טראמפ.
באוגוסט 2017 הצטרפה לרשת פוקס ניוז בה משמשת כפרשנית ומגישה מאז 2018 את התוכנית "No Interruption".
טוני מגדירה את עצמה כשמרנית-חוקתית. היא לא מגדירה את עצמה פמיניסטית, ומאמינה ששינוי אקלים הוא מיתוס. היא בעלת דעות פרו ישראליות ומדי פעם מפרסמת מונולוגים בנושא.
להרן הייתה בין מפיצי הביטוי "Let's Go Brandon".
בשנת 2021 שיחקה בסרט הדרמה המשפטית "Roe v. Wade" אודות פסק דין רו נגד וייד.
הערות שוליים

1 2  "Tomi Lahren: Young, Vocal and the Right's Rising Media Star" (באנגלית). נבדק ב-2018-07-11.
↑  "Over 56,000 people want Tomi Lahren fired from The Blaze after KKK tweet". USA TODAY College (באנגלית אמריקאית). 2016-07-13. נבדק ב-2018-07-13.
↑  Wendling, Mike (2016-11-30). "The young Republican who's bigger than Trump". BBC News (באנגלית בריטית). נבדק ב-2018-07-11.
↑  Burke, Timothy (2018-08-22). "Tomi Lahren Lives in Alternate Universe Where Fox News Never Attacked Michelle Obama". The Daily Beast (באנגלית). נבדק ב-2018-10-24.
↑  Tomi Lahren 'banned permanently' from The Blaze: report, אתר thehill.com,‏ 26 במרץ 2017
↑  Tomi Lahren sues Glenn Beck, The Blaze for wrongful termination over pro-choice stance, דאלאס מורנינג ניוז, 8 באפריל 2017
↑  "Conservative host Tomi Lahren came out as pro-choice". USA TODAY College (באנגלית אמריקאית). 2017-03-18. נבדק ב-2018-07-11.
↑  "'I will not lay down and play dead — ever,' Tomi Lahren tells 'Nightline'". Dallas News (באנגלית). 2017-04-13. נבדק ב-2018-10-24.
↑  Wendling, Mike (2016-11-30). "The young Republican who's bigger than Trump". BBC News (באנגלית בריטית). נבדק ב-2018-10-24.
↑  Farrell, Paul (2016-02-11). "Tomi Lahren: 5 Fast Facts You Need to Know". Heavy.com (באנגלית אמריקאית). נבדק ב-2018-10-24.
↑  מונולוג של טומיי בנושא מעבר השגרירות האמריקאית לירושלים., באתר Youtube, ‏14/05/2018
| --- | --- |
בקרת זהויות :  LCCN: no2019091348  VIAF: 5387156223660505400000   WorldCat (עם VIAF): 5387156223660505400000
1999 בטלוויזיה

| 0 | 1 | 2 | 3 |
| --- | --- | --- | --- |
|  |  | 1999  בטלוויזיה |  |
< · 1997 · 1998 — 1999 — 2000 · 2001 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1999 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
29 במאי – תחרות האירוויזיון התקיימה בירושלים שבישראל. בתחרות זכתה שוודיה, עם השיר "Take Me to Your Heaven" שבוצע על ידי הזמרת השוודית שארלוט פרלי.
טכנולוגיות ה-TiVo וה-DVR נכנסות לראשונה לשווקים בשנת 1999 ומשנות באופן מהותי את האופן בו הצופים צורכים את תוכני הטלוויזיה.
סדרות ותוכניות טלוויזיה חדשות ב-1999

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1999. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1999.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 4 בינואר | אד, אדד ואדי | אנימציה, קומדיה, סלפסטיק | Cartoon Network |
| 10 בינואר | באטמן: הדור הבא | גיבורי-על, מדע בדיוני, פעולה, הרפתקאות, סייברפאנק | Kids' WB |
| 10 בינואר | הסופרנוס | דרמת פשע, דרמה, קומדיה שחורה | HBO |
| 11 בינואר | הדיילי שואו בהנחיית ג'ון סטיוארט | תוכנית אירוח, חדשות, סאטירה פוליטית | קומדי סנטרל |
| 31 בינואר | איש משפחה | אנימציה, קומדיית מצבים, סאטירה | פוקס |
| 19 במרץ | פארסקייפ | מדע בדיוני | Sci-Fi Channel |
| 28 במרץ | פיוצ'רמה | אנימציה, קומדיית מצבים, מדע בדיוני, סאטירה | פוקס |
| 1 במאי | בובספוג מכנסמרובע | אנימציה, קומדיה, הומור סוריאליסטי, סלפסטיק | ניקולודיאון |
| 5 ביולי | תשוקות | אופרת סבון | NBC |
| 16 באוגוסט | רוקט פאוור | הנפשה, קומדיה, הרפתקאות | ניקולודיאון |
| 26 באוגוסט | WWF SmackDown | היאבקות מקצועית | UPN |
| 6 בספטמבר | סברינה המכשפה הצעירה | אנימציה, קומדיה, פנטזיה | UPN |
| 19 בספטמבר | המשפט של איימי | דרמה משפטית | CBS |
| 20 בספטמבר | חוק וסדר: מדור מיוחד | דרמה משטרתית, דרמת פשע, דרמה משפטית | NBC |
| 22 בספטמבר | הבית הלבן | דרמה פוליטית | NBC |
| 23 בספטמבר | משמרת שלישית | דרמת פשע, דרמה משטרתית | NBC |
| 25 בספטמבר | זרוקים ויורמים | סדרת נעורים, דרמה קומית | NBC |
| 26 בספטמבר | ג'ק וג'יל | דרמה קומית | The WB |
| 2 באוקטובר | ספיידרמן ללא גבולות | אנימציה, גיבורי-על, פעולה | Fox Kids |
| 5 באוקטובר | אנג'ל | דרמה המשכית, על-טבעי, פנטזיה, אימה | The WB |
| 6 באוקטובר | רוזוול | מדע בדיוני | The WB |
| 12 בנובמבר | אמיץ הכלב הפחדן | קומדיה שחורה, קומדיית אימה, פנטזיה, הומור סוריאליסטי | Cartoon Network |
"הסופרנוס"
סדרות חדשות ששודרו ב-1999 ברשתות הטלוויזיה האמריקניות בשעות הפריים טיים
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1999. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו קטגוריה:סדרות טלוויזיה ישראליות שעלו לשידור בשנת 1999.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 28 בינואר | חלומות בהקיציס | בידור, קומדיה, מערכונים | ערוץ 2 |
| 12 במרץ | דומינו | מערכונים, קומדיה, סטנד-אפ | הטלוויזיה החינוכית הישראלית |
| 27 באוקטובר | פאזל | קומדיית מצבים | ערוץ 2 |
|  | החבר'ה הטובים | דרמה לנוער | ערוץ הילדים |
| תאריך התחלה | שם התוכנית | סוגה | ארץ מקור | ערוץ שידור מקורי |
| --- | --- | --- | --- | --- |
| 4 באוקטובר | ללכת עם דינוזאורים | טלוויזיה תיעודית | הממלכה המאוחדת | BBC |
| 28 בנובמבר | אוליבר טוויסט | סדרת דרמה סדרה המבוססת על ספר | הממלכה המאוחדת | ITV |
סדרות ותוכניות בולטות שבוטלו או הסתיימו ב-1999

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
18 בינואר – קראן בראר, שחקן אמריקאי
9 באפריל – אייזיק המפסטד-רייט, שחקן אנגלי
11 במאי – סברינה קרפנטר, שחקנית, וזמרת
28 במאי – קמרון בויס, שחקן אמריקאי (נפטר ב-2019)
27 ביוני – צ'נדלר ריגס, שחקן אמריקאי
30 ביולי – ג'ואי קינג, שחקנית אמריקאית
9 בנובמבר – קרול סבייה, שחקנית, זמרת ויוטיוברית מקסיקנית
10 בנובמבר – קירנן שיפקה, שחקנית אמריקאית
נפטרו

פרק זה לוקה בחסר. אנא תרמו לוויקיפדיה ו.
8 במאי – דיינה פלטו, שחקנית אמריקאית שהתפרסמה בתפקיד קימברלי דראמונד בקומדיית המצבים "על טעם ועל ריח" (נולדה ב-1964)
11 ביוני – דפורסט קלי, שחקן אמריקאי אשר נודע בעיקר מתפקידו כדוקטור ליאונרד "עצמות" מק'קוי בסדרת הטלוויזיה "מסע בין כוכבים" (נולד ב-1920)
11 בנובמבר – מרי קיי ברגמן, מדבבת יהודייה-אמריקאית שמרבית עבודתה התמקדה בסדרת ההנפשה למבוגרים, "סאות' פארק" (נולדה ב-1961)
פרסים

פרק זה לוקה בחסר. אנא תרמו לוויקיפדיה ו.